Doringbaai

Doringbaai is 'n dorpie in die Suid-Afrikaanse provinsie Wes-Kaap. Doringbaai ressorteer onder die Matzikama Plaaslike Munisipaliteit, wat weer onder die Weskus-distriksmunisipaliteit val. Die R362-streeksroete begin hier en verbind die dorp met die N7-nasionale pad by Klawer.

Wapen 
Die kortstondige Louis Rood Plaaslike Raad, wat Doringbaai en Strandfontein 'n paar jaar lank bestuur het, het in 1991 'n wapen by die Buro vir Heraldiek geregistreer.  Die raad se opvolger, die Doringbaai/Strandfontein Plaaslike Raad, het die wapen in 1996 op sy naam herregistreer.  

Die wapen was : Deurlopend  ingeboe  kepersgewys  verdeel,  groen en goud,  in  die  skildhoof  twee  goue  veldblomme  en in die skildvoet 'n halwe uitkomende rooi kreef.  Die helmteken was 'n Vaalstrandkiewiet en die wapenspreuk was Mare didat.

Trivia 
Op 10 Oktober 2018 is 'n wrakvis van bykans 100 kg hier gevang.

Sien ook 
 Doringbaaivuurtoring, ligtoring op die dorp.
 Lys van dorpe in Suid-Afrika

Verwysings 

Nedersettings in die Wes-Kaap